سافرت الأردن و اشتغلت ٣ سنين كنت بدرس فيهم كمان و لما رجعت مصر اتعينت دكتوره في الجامعة بطلب من الوزارة، روحت لبابا على، كان فرحان أوي و مبسوط، اتعينت فالكلية بقى اسمي دكتور ملك عز الدين أبو ليال، أول ما دخلت المحاضرة مكنش حد يعرف إني الدكتور و لما عرفوا اتصدموا، اشتغلت و بقى عندي عربية و شقة خاصة ملكي، و بعد سنة قدمني بابا على لمدير قناة و اشتغلت كإعلامية، بقيت مشهورة و الناس كلها بتستني حلقة البرنامج اللي بقدمه، استضافات و مقابلات و صحافة و في يوم من الايام مات بابا على و أدفن اليوم ده حسيت إني وحيدة و مليش حد، مليش ضهر اتسند عليه، كلهم مشيوا، و أخويا عايش حياته بقى دكتور جراح و اتجوز و عنده ولدين و أنا لسه زي ما أنا مش عارفه أنا فين، آه، آه يا زمن كان نفسي أفرح و الفرحة تطول بس لأ لسه أوانها مجاش